stanford-oval/wikipedia huggingface dataset:
Ekiti
Aiheesta muualla

Kuvia tai muita tiedostoja aiheesta Ekiti Wikimedia Commonsissa
Nigerian osavaltiot
Abia | Adamawa | Akwa Ibom | Anambra | Bauchi | Bayelsa | Benue | Borno | Cross River | Delta | Ebonyi | Ẹdo | Ekiti | Enụgụ | Gombe | Imo | Jigawa | Kaduna | Kano | Katsina | Kebbi | Kogi | Kwara | Lagos | Nasarawa | Niger | Ogun | Ondo | Ọsun | Oyo | Plateau | Rivers | Sokoto | Taraba | Yobe | Zamfara

Pääkaupunkiterritorio
Ioánnina-saari

Ioánnina-saari.
| --- | --- |
Sijainti:  39°40′39″N, 20°52′28″E, Ioánnina Ioánnina, Epeiros Kreikka
Vesialue:  Pamvótida
Pinta-ala:  0,2 km²
| --- | --- |
Asukasluku:  219
muokkaa - muokkaa wikitekstiä - muokkaa Wikidataa
Ioánnina-saari (kreik. Νησί Ιωαννίνων, Nisí Ioannínon, kath.kreik. Νήσος Ιωαννίνων, Nísos Ioannínon) on pieni saari, joka sijaitsee Pamvótida-järvessä Ioánninan kaupungin edustalla Epeiroksessa Kreikassa. Sen pinta-ala on noin 0,2 neliökilometriä ja asukasluku 219 (vuonna 2011). Nisí Ioannínon (kreik. Νησί Ιωαννίνων) on myös saaressa oleva kylä, Ioánninan kunnan kunnallisyksikkö (virallisesti Δημοτική Ενότητα Νήσου Ιωαννίνων, Dimotikí Enótita Nísou Ioannínon) sekä entinen itsenäinen kyläkunta.
Ioánnina-saaren rantaa.
Ioánnina-saari sijaitsee Pamvótida-järven pohjoisosassa noin 170 metrin etäisyydellä mantereesta. Se on Kreikan ainoa järvessä sijaitseva asuttu saari Ágios Achílleioksen ohella. Saarella ei ole varsinaista nimeä, ja sitä kutsutaan yleensä vain nimellä To Nisí (”Saari”). Asutus sijaitsee pääosin saaren pohjoispäässä. Saarelle on veneyhteys Amfithéan kylästä.
Saari asutettiin bysanttilaisella ajalla 1200-luvulla. Ensimmäiset asukkaat olivat munkkeja, ja tuolloin saarelle perustettiin kaksi siellä edelleen olevaa luostaria, Filanthropinosten Pyhän Nikolaoksen luostari (Moní Agíou Nikoláou Filanthropinón) ja Dilioksen eli Strategopoulosten Pyhän Nikolaoksen luostari (Moní Ntíliou í Stratigópoulou). Luostariyhdyskunta kukoisti erityisesti 1500-luvulla. Tuolloin perustettiin viisi muuta luostaria, Methodioksen Pyhän Nikolaoksen luostari (Moní Agíou Nikoláou Methodíou), Johannes Kastajan luostari (Moní Prodrómou), Pyhän Panteleimonin luostari (Moní Panteleímona), Vapahtajan kirkastumisen luostari (Moní Metamórfosis tou Sotíra) sekä Profeetta Elian luostari (Moní Profíti Ilía).
Ali pašša murhattiin saarella vuonna 1822. Saarella on tälle omistettu museo.
Aiheesta muualla

Kuvia tai muita tiedostoja aiheesta Ioánnina-saari Wikimedia Commonsissa
James Best

James Best
James Best (26. heinäkuuta 1926 Powderly, Kentucky – 6. huhtikuuta 2015 Hickory, Pohjois-Carolina) oli yhdysvaltalainen näyttelijä. Hän tuli tunnetuksi sheriffi Rosco P. Coltranen roolista The Dukes of Hazzard -televisiosarjassa vuosina 1979–1985.
Best syntyi Jewel Franklin Guy -nimisenä Powderlyssa, Kentuckyssa. Hänen äitinsä kuoli vuonna 1929, joten hän itse joutui adoptoiduksi Corydoniin, Indianaan. Hän esiintyi televisiouransa ohella elokuvissa, joista ensimmäinen oli länkkäri Yön katu vuonna 1950.
Bestin viimeinen vaimo oli Dorothy Collier vuodesta 1986.
Iowa Wolves

| Iowa Wolves |
| --- | --- |
Liiga:  NBA Development League
Perustettu:  2007
Historia:  Iowa Energy (2007–2017)
Areena:  Wells Fargo Arena kapasiteetti 16 110
Kotipaikka:  Des Moines, Yhdysvallat
Värit:                          
Mestaruudet:  1 (2011)
Kotisivu:  iowa.dleague.nba.com
Iowa Wolves on koripalloseura Iowan Des Moinesista. Se pelaa D-liigassa ja toimii NBA-seura Minnesota Timberwolvesin farmijoukkueena.
Tammikuussa 2017 julkistettiin silloisen Iowa Energy -joukkueen myynti Minnesota Timberwolvesin organisaatioon ja nimenvaihdoksesta Iowa Wolvesiksi kaudesta 2017–2018 alkaen. Samalla joukkueen yhteistyö Memphis Grizzliesin kanssa päättyi.
Aiheesta muualla

Virallinen kotisivu (Arkistoitu – Internet Archive) (englanniksi)
Edward Stockmann

Edward Frans Olof Stockmann (2. joulukuuta 1909 Helsinki – 3. elokuuta 1990 Helsinki) oli suomalainen yritysjohtaja, joka sai kauppaneuvoksen arvonimen.
Stockmannin vanhemmat olivat johtaja Frans Stockmann, Stockmannin perustajan G. F. Stockmannin poika, ja Edith Douët ja puolisot Gerd Flander, 1938–1946 Maire Helin ja vuodesta 1947 Rose-Marie Bismark. Stockmann tuli ylioppilaaksi Läroverket för gossar och flickor -koulusta 1930 ja harjoitti opintoja Svenska handelshögskolanissa 1931–1934. Hän oli Stockmann-yhtiön osto-osaston sisäänostaja 1934–1941, prokuristi vuodesta 1938, apulaisjohtaja vuodesta 1942, Helsingin tavaratalon apulaismyyntipäällikkö ja myyntipäällikkö 1954–1968, Helsingin tavaratalon johtaja 1968–1969 ja tavaratalotoiminnan ja Sesto-yksikön johtaja 1969–1974. Stockmannilla oli myös useita luottamustehtäviä. Sotilasarvoltaan hän oli reservin yliluutnantti (1957). Kauppaneuvoksen arvonimen Stockmann sai 1966.
Ekinokokkoosi

Echinococcus granulosus lampaan keuhkoissa
Echinococcus multilocularisin tartuttama puuvillarotta
Ekinokokkoosi on muun muassa hirviekinokokki (Echinococcus granulosus) tai myyräekinokokki (Echinococcus multilocularis) -heisimatojen aiheuttama, ihmiselle vaarallinen tauti, jossa loisten toukkavaiheet aiheuttavat sisäelimissä nesteen täyttämiä rakkuloita, hydatidikystoja. Tauti tarttuu eläimistä ihmisiin ulosteiden tai saastuneen lihan välityksellä.
Pääisäntinä toimiville koiralle, sudelle ja ketulle loiset eivät aiheuta oireita. Sen sijaan munien siirryttyä ulosteen välityksellä väli-isännäksi valikoituvaan ihmiseen, sikaan tai kasvinsyöjään väli-isännän sisäelimiin muodostuu ekinokokin toukka-asteiden täyttämiä rakkuloita. Ekinokokkoosi onkin yksi tärkeä syy huolehtia koirien säännöllisestä heisimatolääkityksestä.
Sekä lihakarjassa että ihmisessä kystoja muodostuu useimmin maksaan ja keuhkoihin mutta myös munuaisiin ja aivoihin. Yleisemmän hirviekinokokin muodostamat kystat voivat olla halkaisijaltaan jopa 10 cm, mutta monilokeroisia kystoja synnyttävä myyräekinokokki on ihmiselle vaarallisempi.
Aiheesta muualla

Kyoto Encyclopedia of Genes and Genomes (KEGG): Human echinococcosis (englanniksi)
Wikimedia Commonsissa on kuvia tai muita tiedostoja aiheesta .
Iso Majaslampi

| Iso Majaslampi |
| --- | --- |

Valtiot:  Suomi 
Paikkakunta:  Espoo
Koordinaatit:  60°19′08″N, 24°35′40″E
Järvinumero:  81.057.1.067 
Mittaustietoja
Pinnankorkeus:  92,7 m 
Rantaviiva:  1,4 km 
Pinta-ala:  0,06 km² 
 fiIso Majaslampi 
Iso Majaslampi (ruots. Stora Majalam) on noin kuuden hehtaarin laajuinen korpijärvi Nuuksion kansallispuistossa luoteisessa Espoossa. Virallisen kaupunginosajaon mukaan se sijaitsee Velskolan kaupunginosassa. Sen naapurijärviä ovat Pieni Majaslampi pohjoisessa ja Pöksynhaara lännessä. Saarijärvi sijaitsee muutama sata metriä Isosta Majaslammesta pohjoiseen. Ison Majaslammen ja Saarijärven välissä on Espoon korkein kohta eli Mustakorvenkallio. Helsingin kantakaupunki sijaitsee noin 25 kilometriä Isosta Majaslammesta kaakkoon.
Aiheesta muualla

Paikkatietoalusta: Iso Majaslampi
Iowan yliopisto

| Iowan yliopisto> The University of Iowa |
| --- | --- |

Perustettu:  1847
Rehtori:  Sally Mason
Opiskelijoita:  29 000
Sijainti:  Iowa City, Iowa  Yhdysvallat (41.6558°N, 91.5250°W)
Sivusto:  http://www.uiowa.edu/
Iowan yliopisto (engl. University of Iowa) on yhdysvaltalainen julkinen tutkimusyliopisto, jossa on kymmenen collegea. Perustutkinnon lisäksi yliopistossa voi suorittaa jatkotutkinnon ja ammatillisia oppiarvoja. Yliopisto on alkujaan ollut nimeltään Iowan valtionyliopisto (State University of Iowa), ja se on yhä yliopiston virallinen nimi. Se on perustettu vuonna 1847, jolloin se oli Iowan osavaltion ainoa korkeampaa opetusta antava oppilaitos. Yliopiston aiempi nimi on Iowan valtionyliopisto (State University of Iowa). Yliopistossa on noin 29 000 opiskelijaa.
Kiinalainen ARWU-yliopistoranking sijoitti Iowan yliopiston tieteellisten näyttöjen perusteella maailman huippuyliopistojen vuoden 2021 listansa sijaluokkaan 201-300.
Aiheesta muualla

Viralliset nettisivut
Kuvia tai muita tiedostoja aiheesta Iowan yliopisto Wikimedia Commonsissa
Janakkalan helluntaiseurakunta

| Janakkalan helluntaiseurakunta |
| --- | --- |
Suuntautuminen:  helluntaiherätys
Kirkkokunta:  itsenäinen
Perustettu:  2003
Pääkirkko:  Liikekuja 1 14200 Turenki
Aiheesta muualla
Sivusto
Infobox OKNimi-testi OK: 
Janakkalan helluntaiseurakunta on Janakkalassa toimiva helluntaiseurakunta. Seurakunta on perustettu vuonna 2003. Seurakunnan toimitilat sijaitsevat Turengin keskustassa Liikekujalla. Helluntaiherätys on toiminut Janakkalassa 1970-luvulta lähtien, mutta itsenäinen seurakunta perustettiin 2000-luvun alussa. Seurakunnan toimintaan kuuluvat viikoittaisten kokousten lisäksi lapsi -ja varkkityö, raamattupiiri, musiikkitoiminta ja lähetystyö.
Janaki Ammal

| Janaki Ammal |
| --- | --- |

Henkilötiedot
Koko nimi:  Janaki Ammal Edavalath Kakkat
Syntynyt: 1897
Kuollut: 1984 (ikä 86)
Koulutus ja ura
Tutkinnot:  Michiganin yliopisto
Palkinnot:  Padma Shri
 Nimikirjoitus
Edavaleth Kakkat Janaki Ammal (1897–1984) oli intialainen kasvitieteilijä. Hän tuli kuuluisaksi hyötykasvien jalostuksen ansiosta, ja käytti myöhemmin arvovaltaansa luonnonsuojelun hyväksi.
Janaki opiskeli kasvitiedettä Madrasissa. Tuohon aikaan Intiassa naisten lukutaitokin oli harvinaista, ja nainen yliopistossa oli harvinaisuus koko maailman mittakaavassa. Ammal toimi kolme vuotta opettajana naisten kristillisessä opistossa ennen kuin sai stipendin Yhdysvaltoihin. Hän opiskeli Michiganin yliopistossa kasvien sytologiaa, ja erikoistui hybridilajikkeiden kehittämiseen eri lajien ja jopa eri kasvisukujen risteytyksillä. Hän väitteli vuonna 1931.
Hän käytti osaamistaan makeampien sokeriruokolajien kehittämiseen. Omavaraisuus sokerin tuotannossa oli merkittävä asia itsenäisyyttä tavoittelevalle Intialle.
Chandrasekhara Raman perusti Intian tiedeakatemian vuonna 1935, ja valitsi Janakin yhdeksi sen ensimmäisistä jäsenistä. Janakin sukupuoli ja perhetausta alhaisessa kastissa aiheuttivat kuitenkin ongelmia. Vuonna 1940 hän muutti Englantiin, ja työskenteli John Innes Institutessa ja Royal Horticultural Societyssa.
Itsenäistyneen Intian pääministeri Jawaharlal Nehru kutsui Janakin Intiaan kehittämään maan maataloutta. Hän kuitenkin huomasi, että ruoantuotannon tavoittelu oli johtamassa metsäkatoon, ja alkoi puhua luonnonvaraisten kasvilajien säilyttämisen tärkeydestä. Hän tuki voimakkaasti Save Silent Valley -liikettä, joka pyrki suojaamaan metsäistä laaksoa, jota uhkasi tekojärven alle jääminen. Laaksosta tuli Silent Valleyn kansallispuisto vajaa vuosi Janakin kuoleman jälkeen.
Janakin Intian tieteelle antaman panoksen johdosta hän sai Padma Shri -palkinnon vuonna 1977.
Drumsö Svenska Samskola

Drumsö Svenska Samskola eli DSS on yksityiskoulu, jonka Drumsö Svenska Skolförening perusti 1957. Koulu sai ylioppilastutkinto-oikeudet vuonna 1961. Koulu siirtyi vuonna 1977 Espoon kaupungin omistukseen.
Koulu toimi alkuaikoina viisiluokkaisena. Vuonna 1962 koulu sai laajentumisluvan 8-luokkaiseksi. Koulun oppilaat tulivat etupäässä Lauttasaaresta ja Espoosta. Vuonna 1975 koulu fuusioitui Esbo svenska mellanskolanin kanssa, ja näin muodostui Mattlidens skola och gymnasium, joka oli Espoon kaupungin ylläpitämä yksityinen oppikoulu. Toiminta yksityisenä kouluna päättyi kun DSS valtiollistettiin vuonna 1977.
Koulurakennukset

Koulu toimi aluksi Smedjevikenin kansakoulussa, Lauttasaaren VPK:n talossa sekä S:t Jakobin kirkon seurakuntatalossa. Syksyllä 1960 koulu muutti arkkitehti Erik Kråkströmin suunnittelemaan rakennukseen Haahkatiellä, lisärakennus valmistui 1962. Koulutalo myytiin ruotsinkieliselle kauppaoppilaitokselle, kun koulu muutti Espooseen uusiin tiloihin.
Drumsö Svenska Samskolan entisiä oppilaita ja opettajia ja koulun rehtorit

| 0 | 1 | 2 |
| --- | --- | --- |
|  Tunnettuja oppilaita Hjallis Harkimo, liikemies  Roger Talermo, liikemies  Nils Torvalds, toimittaja, poliitikko  Martin Enckell, runoilija, kuvataiteilija  Kim Weckström, kirjailija, toimittaja  Tony Halme, entinen showpainija ja kansanedustaja  Nils Blummé, New Joysin solisti ja keulamies  Kurt Byman, espoolainen kaupunginvaltuutettu  |  Tunnettuja opettajia Märta Tikkanen, kirjailija, opettajana 1961-1966  Merete Mazzarella, kirjailija  Birger Carlstedt, taiteilija  Carl-Gustav Krokfors, taiteilija  Carl Wargh, taiteilija  |  Koulun rehtorit 1957-1974 Erik Ehrstedt  1974-1977 Hilding Klingenberg  |
Oppilas- ja opettajatilastoja

| Lukuvuosi | Opettajat | Oppilaat | Ylioppilaat |
| --- | --- | --- | --- |
| 1957/58 | 9 | 35 | - |
| 1960/61 | 18 | 227 | - |
| 1970/71 | 27 | 461 | 46 |
Duke Nukem Forever

| Duke Nukem Forever |
| --- | --- |

Kehittäjä:  3D Realms Gearbox Software Triptych Games Piranha Games
Julkaisija:  Aspyr Media 2K Games
Jakelija:  Take-Two Interactive, Steam, Humble Store, PlayStation Now, Microsoft Store ja PlayStation Store
Suunnittelija:  George Broussard
Pelisarja:  Duke Nukem
Pelimoottori:  Unreal Enginestä haarautettu Duke Engine
Julkaistu:  EU 10. kesäkuuta 2011NA 14. kesäkuuta 2011 Mac OS XWW 18. elokuuta 2011
Lajityyppi:  ensimmäisen persoonan ammuntapeli
Pelimuoto:  yksinpeli, moninpeli
Ikäluokitus:  ESRB: M  Virheellinen ESRB-arvo, PEGI: 18
Alusta:  OS X, PlayStation 3, Windows, Xbox 360
Jakelumuoto:  Optinen levy ja digitaalinen jakelu
Lisää peliartikkeleitaVideopelien teemasivulla
Infobox OK  : 
1. marraskuuta 1999 3D Realms julkaisi kuvakaappauksia pelistä
Duke Nukem Forever (DNF) on 3D Realmsin ja Gearbox Softwaren kehittämä sekä Aspyr Median ja 2K Gamesin julkaisema ensimmäisen persoonan ammuntapeli. Peli julkaistiin kesäkuussa 2011 Microsoft Windowsille, PlayStation 3:lle ja Xbox 360:lle sekä elokuussa Mac OS X:lle. Peli kuuluu Duke Nukem -pelisarjaan.
Pelin kehityksen aloitti vuonna 1997 3D Realms, mutta syyskuussa 2010 se ilmoitti, että Gearbox on ottanut pelin kehityksen vastuulleen. Huomattavan pitkän kehitysaikansa vuoksi peli tuli tunnetuksi ”ikuisuusprojektina”, kunnes sen vihdoinkin kerrottiin olevan valmis toukokuussa 2011. Dukea pelissä ääninäyttelee edellisten osien tapaan Jon St. John.
Pelin pelimoottori on vaihdettu useasti kehityksen aikana. Uusin pelin käyttämä pelimoottori on Unreal Engine 1 koosteversio 613:sta  haarukoitu, ja 3D Realmsin sisällä jatkokehitetty suljettu moottori. Teknisesti lähin vastine on todennäköisesti Unreal Engine 3.0 sillä kummatkin moottorit jakavat samat sukujuuret Unreal Engine 1:ssä.
Firing Squad -sivuston haastattelussa 3D Realmsin toimitusjohtaja Scott Miller mainitsi, että Duke Nukem Foreverin julkaisun jälkeen aloitettaisiin sen jatko-osan kehittäminen.
Juoni

Sankaritöistä vetäytynyt Duke Nukem viettää värikästä elämäänsä ihannoituna ja ehkä koko Yhdysvaltain tunnetuimpana henkilönä. Tämä kuitenkin muuttuu, kun jo kerran maapallolta häädetyt alienit saapuvat takaisin maahan solmimaan rauhaa ihmisten kanssa. Teko on kuitenkin vain harhautus ja alienit aloittavat jättimäisen invaasion Tellukselle kidnapaten huomattavan osan maapallon naisista, jolloin Duke on jälleen yhden miehen maailmanpelastusoperaation edessä.
”Ikuisuusprojekti” > 1997–2001

Tieto uudesta projektista, Duke Nukem Foreverista julkaistiin 28. huhtikuuta 1997. Siinä kerrottiin että peli aikoo käyttää silloin tuoretta Quake II -pelimoottoria, ja että peli julkaistaisiin vuonna 1998. Kesäkuussa 1998 3D Realms vaihtoi pelimoottorin Epic Gamesin Unreal Engineen. Fanit närkästyivät tästä, koska se tietäisi pelin julkaisun lykkäytymistä. George Broussad sanoi, että pelimoottorin vaihdatuttaminen tietää lisää pelin myöhästymistä kuukaudesta kuuteen viikkoon. Hän myös kertoi, että peli saatetaan julkaista 1999. Vuonna 1999 3D Realms ilmoitti, että he aikovat käyttää uudempaa versiota Unreal Enginestä. He julkaisivat 1. marraskuuta lisää kuvakaappauksia, nyt ensimmäistä kertaa Unreal Enginellä. Joulukuussa 3D Realmsin joulukortissa selvennettiin, että Forever saatetaan julkaista jo 2000. Samoihin aikoihin Gathering of Developers -yhtiö kertoi ostaneensa oikeudet Foreverin julkaisuun. Pian tämän jälkeen 3D Realms julkaisi uuden joulukortin, jossa kerrottiin, että peli julkaistaan ehkä 2001. Elokuussa Gathering of Developers suljettiin ja Take Two Interactive otti Foreverin julkaisuoikeudet haltuunsa.
”Ikuisuusprojekti” > 2001–2004

20. toukokuuta 2002 Take Two Interactiven toimitusjohtaja, Jeffrey Lapin, kertoi toimittajille, että peliä ei julkaista vasta kuin vuoden 2003 loppuun mennessä. Tähän George Broussard kommentoi Shacknews-lehdelle sanomalla leikkimielisesti: ”Take Two voi mielestäni pitää suunsa kiinni” (Take Two needs to STFU imo”)
9. syyskuuta 2004 GameSpot raportoi, että Duke Nukem Foreverin siihen mennessä tuorein pelimoottori on vaihdettu Doom 3 -pelimoottoriin. 30. elokuuta 2006 Shacknews ilmoitti, että osa 3D Realmsin kehittäjistä on irtisanoutunut, mutta pelin tekeminen ei pysähdy.
”Ikuisuusprojekti” > 2004-2011

14. toukokuuta 2009 Take Two Interactive haastoi entisen 3D Realmsin henkilöstön oikeuteen, koska he epäonnistuivat saamaan Foreveriä loppuun.
20. toukokuuta 2009 3D Realms julkaisikin virallisen lehdistötiedotteen, jossa todettiin yrityksen olevan yhä pystyssä ja olemassa. Samassa tehtiin selväksi, että Take Twon nostaman haasteen pohja on hutera ja vailla totuuspohjaa. Take Two ei omista Duke Nukem -tuotenimeä, mutta yrittää hankkia sen itsellensä pilkkahintaan kiristämällä kehittäjiä. 3D Realmsin mukaan kiristys johti siihen, että heidän oli pakko irtisanoa koko Duke Nukem Foreverin kehitystiimi.
23. kesäkuuta 2009 muutamat pelisivustot tiedottivat että Duke Nukem Foreverin kehittäminen tulee jatkumaan, ja että kehitteillä oli myös toinen Duke Nukem -peli: Duke Begins, joka oli tarkoitus julkaista 2010.
»On totta että irtisanoimme talon sisäisen kehitystiimin, mutta se ei tarkoita loppua projektille» 
(Scott Miller, Duke Nukem Foreverin kehitystiimin irtisanomisen jälkeen joulukuussa 2009.)
Elokuussa 2010 Kotaku uutisoi, että muun muassa Borderlandsin kehittänyt Gearbox Software olisi ottanut projektin viimeisteltäväkseen ja että pelin demoversio saapuisi pelattavaksi jo saman vuoden aikana.
Syyskuussa 2010 PAX-prime-messuilla Gearbox Software vahvisti tiedon jatkavansa Foreverin kehitystä ja antoi messujen kävijöille mahdollisuuden kokeilla peliä. Julkaisuajankohdaksi asetettiin vuosi 2011.
”Ikuisuusprojekti” > 2011-

Tammikuussa 2011 Foreverin tarkka julkaisupäivä ilmoitettiin; 3. toukokuuta Pohjois-Amerikassa ja 6. toukokuuta muualla maailmassa. Myöhemmin tämä peruttiin ja julkaisupäivä lykkääntyi hieman yli kuukaudella. Uudeksi julkaisuajankohdaksi muodostui 14. kesäkuuta Pohjois-Amerikassa ja 10. kesäkuuta muualla maailmassa.
Julkaisun lykkäytymisen aiheuttama kritiikki

Julkaisun myöhästyminen on odotetusti aiheuttanut negatiivista palautetta ja siitä uhkasi jopa tulla ns. vaporware-ohjelma. Foreverille on annettu lukuisia vitsikkäitä nimiväännöksiä, jotka korostavat pelin valmistumisen hitautta. Näitä nimiä ovat muun muassa ForNever, Forever Delayed, Forever Not Played, Never, Whenever, If Ever, (In Development) Forever, (Is Taking) Forever ja Neverever. GameSpyn muokkaajat tekivät listan ”25 typerintä hetkeä pelihistoriassa” ja Duke Nukem Forever sijoittui listalla sijalle 18.
Vastaanotto

Pelin vastaanotto on ollut pääsääntöisesti keskinkertainen tai negatiivinen. Ulkomaisista lehdistöistä PC Gamer -lehti antoi pelille pisteytyksen 80/100 sanoen, että kohtuuttoman pitkä kehitysaika on syönyt Duke Nukem Foreverin pelattavuutta. Pal Gaming Network -sivusto antoi pelille vain 5/10 kritisoiden peliä äärimmäisen keskinkertaiseksi, jota huumori ja nostalgisuus hieman pelastaa. Suomalainen nettisivu Gamereactor.fi antaa pelille 5/10 kehuen muun muassa vaihtelua ja haastavuutta mutta moittien grafiikkaa, vihollisia, äänimaailmaa ja pitkiä lataustaukoja.
The Guardian listasi pelin yhdeksi 30:stä kaikkien aikojen huonoimmista videopeleistä.
Aiheesta muualla

Virallinen 3D Realms -sivu (englanniksi)
Duke Nukem Forever MobyGamesissa (englanniksi)
Duke Nukem -pelisarja
| --- | --- |
Tietokonepelit:   Duke Nukem  Duke Nukem II  Duke Nukem 3D  Duke Nukem Forever 
Konsolipelit:   Duke Nukem 64  Duke Nukem: Zero Hour  Duke Nukem: Time to Kill  Duke Nukem: Land of The Babes 
Muut pelit:   Duke Nukem: Manhattan Project
Isoviheraratti

| Isoviheraratti |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Papukaijalinnut Psittaciformes
Heimo::  Papukaijat Psittacidae
Suku::  Aratit Psittacara
Laji::  strenuus
Kaksiosainen nimi
 Psittacara strenuus  (Ridgway), 1915 
Katso myös
   Isoviheraratti Wikispeciesissä   Isoviheraratti Commonsissa 
Infobox OKNimi-testi OK: 
Isoviheraratti (Psittacara strenuus) on keskiamerikkalainen papukaija, jonka elinympäristö ulottuu Etelä-Meksikosta Pohjois-Nicaraguaan. Robert Ridgway kuvaili lajin holotyypin 1915. Nykyisin se yleensä luokitellaan viheraratin (Psittacara holochlorus) alalajiksi.
Ekkehard

Ekkehard on saksalainen etunimi, josta on runsaasti muunnelmia, muun muassa Eckehard ja Ekkehart:
Munkkeja

Ekkehard on useiden St. Gallenin munkkien nimi:
Ekkehard I (k. 973), luostarin dekaani
Ekkehard II (k. 990), Mainzin tuomiorovasti
Ekkehard IV (n. 980 – n. 1069)
Etunimi

Ekkehard Fasser (1952–2021), sveitsiläinen rattikelkkailija
Eckehard Pietzsch (s. 1939), Itä-Saksaa edustanut lentopalloilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ekkehard”, voi hakea sivunnimihaulla, laajalla sivunnimihaulla tai tekstihaulla.
Ioánnina (alueyksikkö)

| Ioánninan alueyksikkö Περιφερειακή ενότητα Ιωαννίνων> Alueyksikkö |
| --- | --- |
 Sijainti
Valtio:  Kreikka
Hajautetun hallinnon alue:  Epeiros ja Länsi-Makedonia
Alue:  Epeiros
Kuntia:  8
Perustettu:  1.1.2011
Hallinto:  
 – hallinnollinen keskus:  Ioánnina
Pinta-ala:  4 990 km²
Väkiluku (2011):  167 901
 – väestötiheys:  33,65 as./km²
Lyhenteet:  
 – NUTS:  EL543
 
www.nomioan.gr
Ioánninan alueyksikkö (kreik. Περιφερειακή ενότητα Ιωαννίνων, Perifereiakí enótita Ioannínon) on yksi Kreikan alueyksiköistä. Se sijaitsee Epeiroksen alueella ja sen hallinnollinen keskus on Ioánnina. Alueyksikön pinta-ala on 4 990 neliökilometriä ja asukasluku 167 901 (vuonna 2011).
Alueyksikkö sijaitsee läntisessä Manner-Kreikassa. Se perustettiin vuoden 2011 alussa Kallikrates-suunnitelman myötä ja se korvasi tuolloin lakkautetun Ioánninan prefektuurin (Νομός Ιωαννίνων, Nomós Ioannínon).
Kunnat

Alueyksikkö jakaantuu kahdeksaan kuntaan seuraavasti:
| Kartta |  | Kunta | Kuntakeskus | Väkiluku |
| --- | --- | --- | --- | --- |
|  | 1 | Ioánnina | Ioánnina | 112 486 |
|  | 3 | Dodóni | Agía Kyriakí | 9 693 |
|  | 6 | Kónitsa | Kónitsa | 6 362 |
|  | 7 | Métsovo | Métsovo | 6 196 |
|  | 8 | Pogóni | Kalpáki | 8 960 |
|  | 2 | Vóreia Tzoumérka | Prámanta | 5 714 |
|  | 4 | Zagóri | Asprángeloi | 3 724 |
|  | 5 | Zítsa | Eleoúsa | 14 766 |
Aiheesta muualla

Περιφερειακή ενότητα Ιωαννίνων (Arkistoitu – Internet Archive). Ioánninan alueyksikön kotisivu. (kreikaksi) (englanniksi)
Epeiroksen alue
| --- | --- |
Ártan alueyksikkö:   Árta  Geórgios Karaïskákis  Kentriká Tzoumérka  Nikólaos Skoufás 
Ioánninan alueyksikkö:   Dodóni  Ioánnina  Kónitsa  Métsovo  Pogóni  Vóreia Tzoumérka  Zagóri  Zítsa 
Prévezan alueyksikkö:   Párga  Préveza  Zirós 
Thesprotian alueyksikkö:   Filiátes  Igoumenítsa  Soúli
Iso Teerijärvi

| Iso Teerijärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Orivesi
Koordinaatit:  61°39′32″N, 24°18′58″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Längelmäveden alue (35.72)
Laskujoki:  oja Längelmäveteen 
Järvinumero:  35.721.1.016
Mittaustietoja
Pinnankorkeus:  128,5 m  
Rantaviiva:  4,015 km  
Pinta-ala:  38,949 ha  
Saaria:  ei saaria 
 fiIso Teerijärvi 
Iso Teerijärvi  on Pirkanmaalla Orivedellä sen keskustaajaman vieressä sijaitseva järvi.